# data[].attributes.attachment_caption
הדלקתי נר לזכר משה זכרייש ז״ל. הוא היה סבא רבא שלי, אבא של סבא שלי ראובן. הוא נפצע במלחמת יום העצמאות מפגז ב-1948 ונפטר כעבור מספר חודשים מפציעתו. הוא היה בן 23 במותו. הותיר אחריו אישה צעירה בהריון ותינוק כבן חצי שנה (התינוק הוא סבא שלי). הוא היה איש טוב לב, איש משפחה, בנוסף לצבא הוא נהג לכתוב שירים. רוב משפחתו נספתה בשואה- הוריו וכל אחיו, ורק הוא ואחותו פנינה שרדו את השואה.

# data[].attributes.headline
אני מדליק נר זה לזכר דוד של סבתא שלי: אליעזר מלמד ז"ל

# data[].attributes.subject
אני מדליק נר זה לזכר דוד של סבתא שלי: אליעזר מלמד ז"ל

# data[].attributes.body
פרטים:

בן חנה וחיים, נולד בשנת 1926 בעיר רובנה, פולין. בשנת 1936, בהיותו בן 10, עלה עם הוריו ארצה. אליעזר סיים את חוק לימודיו בבית-הספר היסודי בחיפה אך נאלץ לעבוד כדי לעזור להוריו במצבם הכלכלי הדחוק ולהשלים את השכלתו בשיעורי-ערב. הוא התמחה במסגרות. מילדותו היה חבר "השומר הצעיר" ושאף לצאת עם חבריו להכשרה ולקיבוץ. כאשר עמדה לפניו הברירה, לעזור להוריו הנתונים במצוקה או לצאת עם חבריו להגשים את שאיפתו, בחר אחרי התלבטויות קשות בדרך הראשונה בתקווה כי המצב בבית יוטב ואז יצטרף אל חבריו אשר עלו להתיישבות ביחיעם.

אליעזר היה חבר ה"הגנה" מתקופת היותו בתנועת-הנוער, ומראשית מלחמת-העצמאות שירת בחטיבת "כרמלי" והשתתף בליווי שיירות. הוא השתתף בקרב משמר העמק, בפריצת הדרך לקיבוץ יחיעם הנצור ובהגנה על רמת יוחנן (הקרב אשר בו כבר אמרו המגינים להשאיר לעצמם את הכדור האחרון כדי שלא ליפול בידי הדרוזים המסתערים עליהם כשסכיניהם בין שיניהם). בכיבוש חיפה נפצע ונשלח לבית-החולים הצבאי בבית אורן, אך עוד לפני שהחלים ובעודו צולע יצא לפעולות כיבוש עכו. לאחר-מכן שירת בגליל העליון ונפל בגיזרת מנרה. משלט שייח'-עבד שליד מנרה הוחזק על-ידי כוחותינו. ב-22.10.1948 במהלך ההפוגה השנייה, תקפו כוחות קאוקג'י את המשלט במפתיע והוא נפל בידיהם. באותו יום תקפה פלוגת משוריינים של חטיבת "כרמלי" בניסיון לכבוש את המשלט מחדש, אך ללא הצלחה. למחרת נערכה התקפה נוספת, אך גם הפעם ללא הצלחה. בקרב זה נפל, ביום כ' בתשרי תש"ט (23.10.1948) בשעה שאמר להגיש עזרה לחבר פצוע. הובא למנוחת-עולמים בבית-הקברות הצבאי בראש פינה.

יהי זכרו ברוך.

# data[].attributes.headline
עמית נתנזון 

# data[].attributes.subject
עמית נתנזון 

# data[].attributes.body
אני מדליק נר זה לזכרו של סבא שלי, יצחק (איזו) נתנזון, שנפטר בתאונה בעת שירותו במילואים ב-9.6.1980 בגיל 25.

תמיד סיפרו לי שהוא היה גיבור ואמיץ, ולמרות שאף פעם לא יכולתי לקרוא לו "סבא" תמיד הרגשתי שהוא יכל היה להיות סבא טוב ונחמד.

אני האמנתי שהוא יכל היה להיות סבא טוב.

יהי זכרו ברוך

# data[].attributes.attachment_link.title
ירון נתנזון מספר על אביו יצחק נתנזון ז"ל + הסרט "זיכרון ילדות"

# data[].attributes.headline
מתן דוד (דוד שלי מצד אמא) אורי חיון

# data[].attributes.subject
מתן דוד (דוד שלי מצד אמא) אורי חיון

# data[].attributes.body
בן רינה וגדעון. נולד ביום י"ד באייר תשמ"ב (7.5.1982) בקיבוץ מנרה, אח צעיר ליריב, ליאור, תומר וקרן. מתן נולד פג והוריו ניהלו מאבק ממושך על חייו עד שיצא מבית-החולים. כילד היה עקשן ומכונס בתוך עצמו, אך כשהתבגר היה לתלמיד חרוץ וקפדן.

בילדותו החל ללמוד קראטה.

הוא השקיע בזה שנים אחדות ואף זכה לקבל חגורה חומה, אולם בסופו של דבר הזניח את הספורט הזה.

בהתקרב מועד גיוסו לצה"ל הביע מתן את רצונו להתגייס ליחידה קרבית, אולם בשל היותו בן למשפחה שכולה היה עליו לשכנע את הוריו לחתום על הטפסים הדרושים. לבסוף נתרצה ובחודש דצמבר 2000 התגייס והוצב בחיל המודיעין.

מפקדיו העריכו אותו כאדם בעל רמה אישית גבוהה, רציני ופיקח, שהפגין משמעת עצמית וביצע את כל משימותיו במסירות ובדבקות, בהקפדה גם על הפרטים הקטנים, כדי להביא לתוצאות הטובות ביותר, וזאת בד בבד עם גילוי עניין בנושאים שמעבר לתחום עיסוקו הישיר.

ביום י"ד באלול תשס"א (2.9.2001) נפל רב"ט מתן בעת שירותו והובא למנוחת עולמים בבית-העלמין בקיבוצו מנרה. בן תשע-עשרה היה במותו. מתן נולד טרם זמנו והלך טרם זמנו. השאיר אחריו אב, שני אחים ואחות.

חלק נלקח מאתר יזכור (אתר ההנצחה לחללי מערכות ישראל)

למי שרוצה שם יש עוד פרטים

# data[].attributes.attachment_caption
הדלקתי את נר הזיכרון לזכר אדיר מסיקה ז״ל. אדיר נרצח במסיבת   הנובה ברעים, בתאריך 7.10.2023, תוך כדי שהוא נאבק בידיים חשופות נגד המחבלים והציל את חייהם של זוגתו וצעירים נוספים. אדיר נולד בשנת 2000, היה בן 23 במותו. בקיץ האחרון הוא סיים את שירות הקבע שלו בהנדסה קרבית וטס לטיול הגדול, ממנו חזר בראש השנה. הוא רצה לעשות משהו משמעותי עם החיים שלו והוא ראה באקלים ובחדשנות אופציה להפוך את העולם לטוב יותר. מנועם דודזון.              

# data[].attributes.headline
הדלקת נר זיכרון לזכר אדיר מסיקה ז״ל 2000-2023

# data[].attributes.subject
הדלקת נר זיכרון לזכר אדיר מסיקה ז״ל 2000-2023

# data[].attributes.headline
תומר דוד (דוד שלי מצד אמא) אורי חיון

# data[].attributes.subject
תומר דוד (דוד שלי מצד אמא) אורי חיון

# data[].attributes.body
בן רינה וגדעון. נולד ביום כ"ו בתמוז תשל"א (19.7.1971) במנרה.

תומר אהב את הלימודים והשקיע בהם הרבה זמן ומאמץ.היה שקדן להפליא

מאמצים אלו נתנו פרי והוא הגיע לציוני בגרות גבוהים מאוד.

תומר התעניין במגוון רחב של נושאים - עניינה אותו הפוליטיקה, עניין אותו הספורט ובראשו הכדורסל, מ"גליל עליון" ועד ה"שיקגו בולס", ועניינה אותו המוסיקה - בעיקר להקת "החיפושיות" ולהקת ה"פינק פלויד".

מילדות, בלטו אישיותו הייחודית והעצמאית, עקשנותו בדברים הפעוטים ביותר, וגאווה אישית שליוותה אותו לאורך הדרך.

תומר גויס לצה"ל בראשית מרץ 1991. הוא דחה את תאריך הגיוס שלו כדי לסיים טיפול רפואי שיאפשר לו להתגייס כחייל קרבי ואמנם, הצטרף בסופו של דבר לחיל השריון.

שלושה שבועות לאחר שמלאו לו עשרים ושתיים שנה, ביום י"ט באב תשנ"ג (6.8.1993), נפל תומר על משמרתו בדיר באלוט שעל יד שכם. הובא למנוחת עולמים בקיבוץ מנרה. השאיר אחריו הורים, שלושה אחים - יריב, ליאור ומתן ואחות - קרן. תומר הועלה לדרגת סמל ראשון לאחר נפילתו.

חלק נלקח מאתר יזכור (אתר ההנצחה לחללי מערכות ישראל)מי שרוצה יש שם עוד מידע

# data[].attributes.attachment_caption
ענר שפירא (12.3.2001 – 7.10.2023)ענר שפירא היה לוחם סיירת הנח"ל שהציל את חייהם של שמונה אנשים שברחו מהטבח בפסטיבל נובה ומצאו מחסה במיגונית ליד רעים. חודש לפני סיום שירותו הצבאי, ענר היה בחופשת שבת והגיע למסיבה ברעים. עם תחילת המתקפה, בדרכו לבסיס, עצר ונכנס למיגונית שבצומת הכניסה לרעים בעקבות ירי לעברו. על פי עדויות הניצולים, ענר היה האחרון להיכנס אל המיגונית. הוא הצטייד בשבר של בקבוק וניצב בפתח למקרה שייכנסו מחבלים. מחבלי חמאס הטילו בזה אחר זה רימוני יד דרך פתח המיגונית. ענר עצר את הרימונים שהושלכו וזרק אותם בחזרה החוצה. לאחר שבלם שבעה רימונים, התפוצץ הרימון השמיני בידו וגרם למותו. לאחר שנרצח, נכנסו המחבלים אל תוך המיגונית וחטפו אנשים ששרדו את המתקפה, ביניהם גם חברו הטוב של ענר, הירש גולדברג-פולין, שידו נקטעה מעוצמת הפיצוץ.ובנימה אישית, מי היה ענר?ענר נולד בירושלים והיה הבכור מתוך שבעה אחים. מלבד היותו גיבור ישראל, הוא גם היה יוצר מוזיקה ואומנות. הוא ניגן בפסנתר מגיל שש והיה חובב מוזיקה אלקטרונית, אך העניין במוזיקה תפס תאוצה לאחר שנפצע במהלך גיבוש ליחידת סיירת מטכ"ל והמתין לגיוסו לאחר שנדחה. הוא החל לכתוב מוזיקה ולהקליט שירים באולפן הביתי שבנה. לאחר מותו, משפחתו הוציאה לאור חלק משיריו וביניהם השיר "שנאת אחים". המוזיקאי וסולן הדג נחש שאנן סטריט הוסיף בית חדש לשיר לאחר מותו של ענר, שהיה בן 22 בנופלו. יהי זכרו ברוך.ענר שפירא

# data[].attributes.headline
הדלקת נר זיכרון לזיכרו של ענר שפירא

# data[].attributes.subject
הדלקת נר זיכרון לזיכרו של ענר שפירא

# data[].attributes.body
12.3.2001- 7.10.2024

# data[].attributes.body
יִזְכֹּר עַם יִשְׂרָאֵל אֶת בָּנָיו וּבְנוֹתָיו, הַנֶּאֱמָנִים וְהָאַמִּיצִים, חַיָּלֵי צְבָא הַהֲגָנָה לְיִשְׂרָאֵל, וְכָל לוֹחֲמֵי הַמַּחְתָּרוֹת וַחֲטִיבוֹת הַלּוֹחֲמִים בְּמַעַרְכוֹת הָעָם, וְאַנְשֵׁי קְהִלּוֹת הַמּוֹדִיעִין, הַבִּטָּחוֹן, הַמִּשְׁטָרָה וְשֵׁרוּת בָּתֵּי הַסֹּהַר, אֲשֶׁר חֵרְפוּ נַפְשָׁם בַּמִּלְחָמָה עַל תְּקוּמַת יִשְׂרָאֵל, וְכָל מִי שֶׁנִּרְצְחוּ בָּאָרֶץ וּמִחוּצָה לָהּ בִּידֵי מְרַצְּחִים מֵאִרְגּוּנֵי הַטֵּרוֹר. יִזְכֹּר יִשְׂרָאֵל וְיִתְבָּרַךְ בְּזַרְעוֹ וְיֶאֱבַל עַל זִיו הָעֲלוּמִים וְחֶמְדַּת הַגְּבוּרָה וּקְדֻשַּׁת הָרָצוֹן וּמְסִירוּת הַנֶּפֶשׁ שֶׁל הַנִּסְפִּים בַּמַּעֲרָכָה הַכְּבֵדָה. יִהְיוּ חַלְלֵי מַעַרְכוֹת יִשְֹרָאֵל עֲטוּרֵי הַנִּצָּחוֹן חֲתוּמִים בְּלֵב יִשְֹרָאֵל לְדוֹר דּוֹר.